CELEX: 62008CN0109
Language: lv
Date: 2008-03-10 00:00:00
Title: Lieta C-109/08: Prasība, kas celta 2008. gada 10. martā — Eiropas Kopienu Komisija/Grieķijas Republika

9.5.2008   
            
            
               LV
            
            
               Eiropas Savienības Oficiālais Vēstnesis
            
            
               C 116/15
            
         Prasība, kas celta 2008. gada 10. martā — Eiropas Kopienu Komisija/Grieķijas Republika
   (Lieta C-109/08)
   (2008/C 116/27)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvis — Maria Patakia)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka, nepieņemot vajadzīgos pasākumus Tiesas 2006. gada 26. oktobra sprieduma lietā C-65/05 izpildei, Grieķijas Republika nav izpildījusi pienākumus, kas tai uzlikti ar EKL 28., 43 un 49. pantu un Direktīvas 98/34/EK (1) 8. pantu;
            
         
               —
            
            
               panākt to, ka Grieķijas Republika samaksā Komisijai kavējuma naudu EUR 31 798,80 apmērā par katru lietā C-65/05 pasludinātā sprieduma izpildes kavējuma dienu, sākot no brīža, kad tiks pasludināts spriedums šajā lietā, līdz brīdim, kad tiks izpildīts spriedums lietā C-65/05;
            
         
               —
            
            
               panākt, ka Grieķijas Republika samaksā Komisijai naudas sodu EUR 9 636 apmērā par katru dienu, sākot no dienas, kad tika pasludināts spriedums lietā C-65/05, līdz brīdim, kad tiks pasludināts spriedums šajā lietā, vai līdz brīdim, kad tiks izpildīts spriedums lietā C-65/05, ja tas notiktu ātrāk;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   
               1.
            
            
               Eiropas Kopienu Tiesa 2006. gada 26. oktobrī pasludināja spriedumu lietā C-65/05 pret Grieķijas Republiku, saskaņā ar kuru:
               
                            
                        
                        
                           Likuma Nr. 3037/2002 2. panta 1. punktā un 3. pantā aizliedzot visās sabiedriskajās un privātajās telpās, izņemot kazino, uzstādīt un izmantot jebkādas elektriskās, elektromehāniskās un elektroniskās spēles, tostarp visas datorspēles, un šī paša likuma 4. un 5. pantā paredzot par to [attiecīgi] kriminālas vai administratīvas sankcijas, Grieķijas Republika nav izpildījusi pienākumus, ko tai uzliek EKL 28., 43. un 49. pants, kā arī Direktīvas 98/34/EK, kas grozīta ar Eiropas Parlamenta un Padomes 1998. gada 20. jūlija Direktīvu 98/48/EK, 8. pants.
                        
                     
         
               2.
            
            
               Pēc tam, kad Komisija Grieķijas Republikai bija lūgusi paziņot iespējamos tiesiskos pasākumus, kas pieņemti iepriekš minētā Tiesas sprieduma izpildei, Komisija Grieķijas Republikai saskaņā ar EKL 228. pantu nosūtīja brīdinājuma vēstuli un argumentētu atzinumu, uz kuriem Grieķijas Republika neatbildēja.
            
         
               3.
            
            
               Līdz ar to Komisija konstatēja, ka Grieķijas Republika nav pieņēmusi pasākumu, kas vajadzīgi, lai izpildītu iepriekš minēto Tiesas spriedumu un nolēma celt prasību Tiesā pret Grieķijas Republiku saskaņā ar EKL 228. pantu.
            
         
               4.
            
            
               Savā iepriekš minētajā prasībā Komisija Tiesai izvirza šādus prasījumus, proti, pirmkārt, konstatēt, ka Grieķijas Republika nav izpildījusi Tiesas 2006. gada 26. oktobrī pasludināto sprieduma lietā C-65/05 un ka līdz ar to tā nav izpildījusi pienākumus, kas tai uzlikti ar EKL 28., 43 un 49. pantu Direktīvas 98/34/EK 8. pantu, un, otrkārt, ierosināt Tiesai uzlikt pienākumu Grieķijas Republikai samaksāt Komisijai:
               
                           —
                        
                        
                           kavējuma naudu EUR 31 798,80 apmērā par katru lietā C-65/05 pieņemtā sprieduma izpildes kavējuma dienu, sākot no brīža, kad tiks pieņemts spriedums šajā lietā, līdz brīdim, kad tiks izpildīts spriedums lietā C-65/05;
                        
                     
                           —
                        
                        
                           naudas sodu EUR 9 636 apmērā par katru dienu, sākot no dienas, kad tika pieņemts spriedums lietā C-65/05, līdz brīdim, kad tiks pieņemts spriedums šajā lietā, vai līdz brīdim, kad tiks izpildīts spriedums lietā C-65/05, ja tas notiktu ātrāk.
                        
                     
         
      (1)  Eiropas Parlamenta un Padomes 1998. gada 22. jūnija Direktīva, kas nosaka informācijas sniegšanas kārtību tehnisko standartu un noteikumu, un Informācijas sabiedrības pakalpojumu noteikumu sfērā (OV 21.7.1998, L 204, 37. lpp.).